open-index/open-wikipedia-markdown huggingface dataset:
ლარსა

[200px|მინიატიურა|ლარსის მეფეთა სია. [ლუვრი.]]
**ლარსა** — ძველი ქალაქ-სახელმწიფო სამხრეთ შუამდინარეთში. დააარსა ამორეველების ერთ-ერთმა ბელადმა ნაპლანუმმა (დაახლ. ძვ. წ. XXI საუკუნე). ლარსის შესახებ პირველი წერილობითი ცნობები მეფე გუნგუნუმის დროს განეკუთვნება (ძვ. წ. XX საუკუნე). ლარსა პოლიტიკურად გაძლიერდა ძვ. წ. XX საუკუნის მიწურულს. მან დაიპყრო ური და ლაგაში, ხოლო ჩრდილოეთ შუამდინარეთში - ქალაქი ქაზალუ. ძვ. წ. 1833 წელს ელამის მმართველმა ქუდურმაბუქმა ჩამოაგდო ლარსის ადგილობრივი დინასტიის წარმომადგენელი და თავისი ძე ვარადსუენი გაამეფა (ძვ. წ. 1832-1821 წწ.). ძვ. წ. 1739 წელს ლარსა ბაბილონელებმა დაანგრიეს, მოგვიანებით აღადგინეს, მაგრამ უკვე დაკარგა მნიშვნელობა. ჩვენამდე მოაღწია ლარსის სამეფოს კანონების ერთმა ნაწილმა შუმერულ ენაზე.

ლარსის არქეოლოგიური შესწავლა 1854 წლიდან დაიწყო ინგლისელმა დიპლომატმა უ. ლოფტუსმა, ხოლო XX საუკუნის 80-იან წლებში  არქეოლოგიურ გათხრებს აწარმოებდა საფრანგეთის ექსპედიცია ანდრე პაროს ხელმძღვანელობით;

## ლიტერატურა
კატეგორია:შუმერული ქალაქები
კატეგორია:ერაყის არქეოლოგიური ძეგლები
კატეგორია:ძველი შუამდინარეთი
პუებლა

**პუებლა** შეიძლება იყოს:

* პუებლა (ქალაქი) — ქალაქი მექსიკაში
* პუებლა (შტატი) — შტატი მექსიკაში
თელონიუს მონკი

[thumb|250px|თელონიუს მონკი. [ნიუ-იორკი. 1947 წელი]]
**თელონიუს მონკი** (; დ. 10 ოქტომბერი, 1917, ჩრდილოეთ კაროლინა, აშშ — გ. 17 თებერვალი, 1982, ნიუ-ჯერსი, აშშ) — ამერიკელი ჯაზის პიანისტი და კომპოზიტორი, რომელიც მიჩნეულია, როგორც ერთ-ერთი უძლიერესი ამერიკის ისტორიაში. მონკი არის რიგით მეორე ჯაზმენი ჩაწერილი კომპოზიციიების მიხედვით დიუკ ელინგტონის შემდეგ, იმის მიუხედავად, რომ ელინგტონს ეკუთვნის 1,000-ზე მეტი კომპოზიცია, ხოლო მონკს მხოლოდ 70.

## რესურსები ინტერნეტში 
* მონკის ჯაზის ინსტიტუტი
* ოფიციალური საიტი
* *Thelonious Monk: The Life and Times of an American Original* – ოფიციალური საიტი

## სქოლიო 
კატეგორია:ამერიკელი პიანისტები
კატეგორია:ჯაზის შემსრულებლები
კატეგორია:დაბადებული  10 ოქტომბერი
კატეგორია:დაბადებული 1917
კატეგორია:გარდაცვლილი 17 თებერვალი
კატეგორია:გარდაცვლილი 1982
ლიბიის დაბომბვა აშშ-ის მიერ (1986)

**1986 წელს ამერიკის შეერთებული შტატების მიერ ლიბიის დაბომბვა** (კოდური სახელი ) — წარმოადგენდა 1986 წელს, აშშ-ს საჰაერო, საზღვაო და საზღვაო-ფეხოსანთა ძალების ლიბიაზე განხორციელებული საჰაერო დარტყმას. შეტევა განხორციელდა 1986 წელს ბერლინში დისკოტეკაზე მოწყობილი აფეთქების საპასუხოდ.

## ლიტერატურა 
*
*

## რესურსები ინტერნეტში 
*Margaret Thatcher's statement on US bombing of Libya
*Operation El Dorado Canyon  

## სქოლიო 
კატეგორია:1986 წლის კონფლიქტები
კატეგორია:ლიბიის ისტორია
ისტაპალუკა

**ისტაპალუკა** () — ქალაქი და მუნიციპალიტეტი მექსიკაში, მეხიკოს შტატის აღმოსავლეთ ნაწილში. გაშენებულია ქვეყნის დედაქალაქ მეხიკოსა და პუებლის შტატს შორის. სახელი ისტაპალუკა ნიშნავს „სადაც მარილი სველდება“.

2005 წლის აღწერის მონაცემებით, ქალაქის მოსახლეობა 290 076 ადამიანს შეადგენს.

1531 წელს დაარსდა ისტაპალუკის სამწყსო, რომელსაც მთელი რეგიონისთვის დიდი მნიშვნელობა გააჩნდა. 1973 წელს აიგო მუნიციპალური სასახლე.

## იხილეთ აგრეთვე
* მექსიკის ქალაქების სია

## რესურსები ინტერნეტში
*ოფიციალური საიტი 

## სქოლიო
კატეგორია:მექსიკის ქალაქები
კით ჯარეტი

, 2003 წელი]]
**კით ჯარეტი** (; დ. 8 მაისი, 1945, პენსილვანია, აშშ) — ამერიკელი ჯაზის პიანისტი და კომპოზიტორი (ასევე უკრავს სოპრანო-საქსოფონზე და დასარტყმელ ინსტრუმენტებზე). ის უკრავდა ჩიკ კორეასთან ერთად მაილს დეივისის ჯგუფში. ჯარეტი გიორგი გურჯიევის სულიერ სწავლებებს იზიარებს და მისდევს, ამიტომ 1980 წელს მას ალბომი *Sacred Hymns* მიუძღვნა.

## სქოლიო 
კატეგორია:ამერიკელი პიანისტები
კატეგორია:ჯაზის შემსრულებლები
კატეგორია:დაბადებული 1945
კატეგორია:დაბადებული 8 მაისი
კატეგორია:ცოცხალი ადამიანები
გვადალუპე

**გვადალუპე** () შეიძლება იყოს:

## მექსიკა
*გვადალუპე (ნუევო-ლეონი) — ქალაქი და მუნიციპალიტეტი ჩრდილო-აღმოსავლეთ მექსიკაში

## კოლუმბია
*გვადალუპე (ანტიოკია) — ქალაქი და მუნიციპალიტეტი ანტიოკიის დეპარტამენტში
*გვადალუპე (სანტანდერი) — ქალაქი და მუნიციპალიტეტი სანტანდერის დეპარტამენტში

## ესპანეთი
*გვადალუპე (კასერესი) — მუნიციპალიტეტი კასერესის პროვინციაში
*გვადალუპე (ესპანეთი) — მდინარე ესპანეთში

## სხვა
*გვადალუპეს გეგმა
*გვადალუპე ვიქტორია —  მექსიკის რესპუბლიკის პირველი პრეზიდენტი (1786–1843)
კერეტარო

**კერეტარო** () შეიძლება იყოს:

* კერეტარო (შტატი) — შტატი მექსიკაში
* კერეტარო (ქალაქი) — კერეტაროს შტატის დედაქალაქი
* კერეტარო (საფეხბურთო კლუბი) — საფეხბურთო კლუბი მექსიკაში
ვერაკრუსი (მრავალმნიშვნელოვანი)

**ვერაკრუსი** () შეიძლება იყოს:

## ესპანეთი
*ვერაკრუსი (უესკა) — ქალაქი უესკის პროვინციაში
*ვერაკრუსი (ხაენი) — ქალაქი ხაენის პროვინციაში

## მექსიკა
*ვერაკრუსი — საპორტო ქალაქი და მუნიციპალიტეტი ვერაკრუსის შტატში
*ვერაკრუსის შტატი — შტატი მექსიკაში
*ვერაკრუსი (დურანგო) — ქალაქი და მუნიციპალიტეტი დურანგოს შტატში
დურანგო

**დურანგო** შეიძლება იყოს:

* დურანგოს შტატი — შტატი მექსიკაში
* დურანგო (ქალაქი) — დურანგოს შტატის ადმინისტრაციული ცენტრი, მექსიკაში
* დურანგო (ესპანეთი) — ქალაქი და მუნიციპალიტეტი ესპანეთში
* დურანგო (აიოვა) — ქალაქი აიოვის შტატში, აშშ-ში
ტულტიტლან-დე-მარიანო-ესკობედო

**ტულტიტლან-დე-მარიანო-ესკობედო** () — ქალაქი მექსიკაში, მეხიკოს შტატის ჩრდილო-აღმოსავლეთ ნაწილში, ტულტიტლანის მუნიციპალიტეტის ადმინისტრაციული ცენტრი. მდებარეობს ქალაქ მეხიკოს ჩრდილოეთით და შედის მის აგლომერაციაში. სახელწოდება *ტულტიტლანი* მომდინარეობს ნაჰუატლის ენიდან. მარიანო-ესკობედო 1902 წელს მიემატა, ამერიკა-მექსიკის ომის გმირი გენერლის პატივსაცემად.

2010 წლის აღწერის მონაცემებით, ქალაქის მოსახლეობა 31 936 ადამიანს შეადგენს.

## იხილეთ აგრეთვე
* მექსიკის ქალაქების სია

## რესურსები ინტერნეტში
*ოფიციალური საიტი

## სქოლიო
კატეგორია:მექსიკის ქალაქები
ფედერიკო სტრაგა

**ფედერიკო სტრაგა** ( დ. 10 ივლისი, 1972, ბელგრადი, სერბეთი) — სერბეთში დაბადებული, იტალიელი მომღერალი.

## ბიოგრაფია 
ფედერიკომ პირველად სიმღერა 16 წლის ასაკში დაიწყო, ხოლო 18 წლისას მან ჯგუფი დააარსა "SPC" რომელიც ძალიან პოპულარული იყო იტალიაში. მხოლოდ 5 წელი გაძლო ამ ჯგუფმა, შემდეგ კი ფედერიკომ სოლო კარიერა დაიწყო.

1997 წელს მან სანრემოს ახალგაზრდულ ფესტივალზე მიიღო მონაწილეობა, სადაც სიმღერით „La notte di San Lorenzo“ (სან ლორენცოს ღამე) გამოვიდა.
1998 წელს მან ისევე სანრემოს ფესტივალზე იმონაწილევა. იმავე წელს მან თავისი 1-ლი ალბომი „Federico Stragà“ გამოუშვა, რაშიც BMG-ის ჯგუფი მიეხმარა.
2000 წელს ივნისში მან თავისი მე-2 ალბომი გამოუშვა „Click Here“ სადაც მისი ერთ-ერთი ცნობილი სიმღერა ასტრონავტი შევიდა.

2002 წელს ივნისში მან „ზაფხულის დისკი“ მოიგო სიმღერით „Il coccodrillo vegetariano“ (ვეგეტერიანელი ნიანგი), რომელიც მისი მე-3 ალბომიდან „Giorni“ (დღეები) იყო.

2003 წელს იგი სანრემოს ფესტივალზე ანა ტატანჯელოსთან ერთად დუეტში გამოვიდა, სადაც ულამაზესი და ჩემი აზრით იტალიური ესტრადის ერთ-ერთი ყველაზე საყვარელი და ლამაზი სიმღერა „Volere volare“ (გაფრინდება) შეასრულეს, რომელიც დღემდე ჰიტია.

2008 წელს მან ალბომი გამოუშვა „Stragà canta Sinatra“ (სტრაგა მღერის სინატრას) სადაც უმეტესად სინატრას სიმღერები იყო შესული ფედერიკოს შესრულებით. ამ ალბომში მან თავისი ერთი სიმღერაც „The Light“-იც შეიყვანა.

## დისკოგრაფია 
* *Federico Stragà* (1998)
* *Click here* (2000)
* *Giorni* (2002)
* *Stragà canta Sinatra* (2008)

## რესურსები ინტერნეტში 
* ოფიციალური საიტი

კატეგორია:იტალიელი მომღერლები
კატეგორია:დაბადებული 1972
კატეგორია:დაბადებული 10 ივლისი
კუაუტიტლან-ისკალი

**კუაუტიტლან-ისკალი** () — ქალაქი და მუნიციპალიტეტი მექსიკაში, მეხიკოს შტატში. სახელი მომდინარეობს ნაჰუატლის ენიდან და ნიშნავს „შენი ცხენი ხეებს შორის“.

2005 წლის აღწერის მონაცემებით, კუაუტიტლან-ისკალი შტატის მეექვსე ყველაზე ხალხმრავალი ქალაქი იყო და მისი მოსახლეობა 477 872 ადამიანს შეადგენდა, მთლიანი მუნიციპალიტეტის კი 498 021-ს.

## იხილეთ აგრეთვე
* მექსიკის ქალაქების სია

## რესურსები ინტერნეტში
*ოფიციალური საიტი 

## სქოლიო
კატეგორია:მექსიკის ქალაქები
ჰამადა-ელ-ჰამრა

მინი|270პქ|ჰამადა-ელ-ჰამრა
**ჰამადა-ელ-ჰამრა** () — უდაბნო ჩრდილოეთ-დასავლეთ ლიბიაში, ტრიპოლიტანიაში. მდებარეობს საჰარის ჩრდილოეთ ნაწილში. წარმოადგენს ამაღლებულ ქვიან უდაბნო პლატოს. დასავლეთიდან აღმოსავლეთისაკენ გადაჭიმულია დაახლოებით 700 კილომეტრზე, ჩრდილოეთიდან სამხრეთისაკენ დაახლოებით 200 კილომეტრზე. სიმაღლე 450-500 მ. აგებულია კირქვებით. ციცაბოდ ეშვება ჩრდილოეთისაკენ და სამხრეთისაკენ. ბრტყელი მდინარეთაშორისი დანაწევრებულია ხეობებითა და მშრალი ხეობებით — უადებით. გაბატონებულია მცენარეულობას მოკლებული უდაბნო ლანდშაფტი. მშრალი ხეობების გასწვრივ აქა-იქ გვხვდება მარცვლოვანნი, მათ შორის ბუჩქნარები და აკაცია. ნაპოვნია მრავალი მეტეორიტის ნაგლეჯი. არის ნავთობის საბადო.

## რესურსები ინტერნეტში
* ჰამადა-ელ-ჰამრა – დიდი საბჭოთა ენციკლოპედია 
* ჰამადა-ელ-ჰამრა – გეოგრაფიული ენციკლოპედია 
* ჰამადა-ელ-ჰამრაში ნაპოვნი მეტეორიტების შესახებ 

კატეგორია:ლიბიის უდაბნოები
კატეგორია:საჰარა
ედეიენ-უბარი

**ედეიენ-უბარი** (***იდეჰან-უბარი***) — ქვიშრობი უდაბნო საჰარის ცენტრალურ ნაწილში, ლიბიაში. სიმაღლე 400-500 მ. რელიეფი უმეტესწილად სერისებურია; გვხვდება იზოლირებული ქვიშიანი ბორცვები, რომელთა სიმაღლე 200 მ აღწევს. ატმოსფერული ნალექების წლიური რაოდენობა წელიწადში 10 მმ. მცენარეულობას თითქმის მოკლებულია. დეპრესიაში არის მლაშობები და ტბები, საიდანაც მოიპოვებენ სოდასა და სუფრის მარილს. განვითარებულია მეცხოველეობა. განაპირა მხარეს არის პატარა ოაზისები და ფინიკის პალმის კორომები.

## რესურსები ინტერნეტში
კატეგორია:ლიბიის უდაბნოები
კატეგორია:საჰარა
ედეიენ-მურზუქი

მინი|250პქ|ედეიენ-მურზუქი, ლიბიის სამხრეთ-დასავლეთი ნაწილი 
**ედეიენ-მურზუქი**, **იდეჰან-მურზუქი** — ქვიშრობი უდაბნო სამხრეთ-დასავლეთ ლიბიაში, მოქცეულია ქვაბულში. წარმოადგენს ერგს. ფართობი დაახლოებით 200 ათ. კმ². სიმაღლე 450-500 მ. ჩრდილოეთით და ჩრდილო-დასავლეთით არის დიუნები, რომელთა სიმაღლე აღწევს 300 მ-ს. მოკლებულია მცენარეულობას. ატმოსფერული ნალექების წლიური რაოდენობა წელიწადში დაახლოებით 10 მმ. 

## სქოლიო
კატეგორია:ლიბიის უდაბნოები
კატეგორია:საჰარა
Autumn Leaves

**Autumn Leaves** () — მრავალჯერ ჩაწერილი სიმღერა, რომელიც გახდა ჯაზის სტანდარტი. ორიგინალი დაწერა ფრანგმა კომპოზიტორმა ჟოზეფ კოზმამ 1945 წელს, კინოსურათისთვის *Les Portes de la Nuit*, და ერქვა "Les feuilles mortes" ("მკვდარი ფოთლები"). მოგვიანებით ჯონი მერსერმა თარგმნა ლირიკა ფრანგულიდან - ინგლისურად. 1950 წლის 24 დეკემბერს ედიტ პიაფმა პირველად შეასრულა სიმღერა ორივე ენაზე. ამას მოჰყვა ნატ კინგ კოულის ქავერი, რომელიც საუნდტრეკი იყო 1956 წლის ფილმისთვის *Autumn Leaves*. კომპოზიცია არანჟირებულია: ერიკ კლეპტონის, ბილ ევანზის, ფრენკ სინატრას, სტენ გეტსის და სხვა მრავალი მუსიკოსის მიერ.

## სქოლიო 
კატეგორია:ჯაზის სტანდარტები
კატეგორია:ფრანგული სიმღერები
კატეგორია:ედიტ პიაფის სიმღერები
კატეგორია:ფრენკ სინატრას სიმღერები
კატეგორია:1945 წლის სიმღერები
კარსანის ღვთისმშობლის ეკლესია

**კარსანის ღვთისმშობლის ეკლესია** — ეკლესია მცხეთის მუნიციპალიტეტის სოფელ კარსანში, დგას მტკვრის მარჯვენა ნაპირზე, ყოფილი მაგნიტური ობსერვატორიის მთავარი შენობის სამხრეთ აღმოსავლეთით 200 მეტრზე. სტილისტური ნიშნებით თარიღდება IX-X საუკუნეებით.

ეკლესია დარბაზულია (9,55 X 6 მ), ნაგებია ნატეხი ქვით. დასავლეთის კედლის წყობაში ე. წ. მერცხლის კუდით გადაბმული კვადრებიცაა გამოყენებული. შესასვლელი სამხრეთიდანაა. იატაკის დონიდან ერთი საფეხურით ამაღლებული საკურთხევლის ნახევარწრიულ აფსიდში ერთი დიდი სარკმელია, რომლის ორივე მხარეს თითო მაღალი ნახევარწრიული ნიშია. საკურთხევლის წინ საკურთხევლისწინა ჯვრის რუხი ქვის ცხრაწახნაგა პოსტამენტი დგას.

## ლიტერატურა
კატეგორია:მცხეთის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:IX საუკუნის ეკლესიები
საბჭოთა კავშირის საფეხბურთო ჩემპიონატი 1952 (კლასი „А“)

**საბჭოთა კავშირის მე-14 საფეხბურთო ჩემპიონატში** გამარჯვებული გახდა მოსკოვის „სპარტაკი “, მეორე ადგილზე გავიდა კიევის „დინამო“, მესამეზე – მოსკოვის „დინამო“. დაიწყო 8 ივლისს და დასრულდა 25 ოქტომბერს.

## შედეგები 
### ცხრილი 
* **საუკეთესო ბომბარდირი:** ანდრეი ზაზროევი − 11 (12) − „დინამო“ (კ.)

### მატჩები 
## ჩემპიონი 
## რესურსები ინტერნეტში 
* The Rec.Sport.Soccer Statistics Foundation.

1952
კატეგორია:1952 წელი ფეხბურთში
ჯონი მერსერი

**ჯონი ჰერნდონ მერსერი** (; დ. 18 ნოემბერი, 1909, ჯორჯია, აშშ — გ. 25 ივნისი, 1976, ჰოლივუდი, კალიფორნია, აშშ) — ამერიკელი მომღერალი, კომპოზიტორი და ლირიკოსი. მან 1930-1950-იან წლებში ათას ხუთასზე მეტი სიმღერისთვის დაწრა ტექსტი, როგორც კინოფილმებისთვის, ისე წარმოდგენებისთვის ბროდვეიზე, რომელთა ნაწილი მსოფლიო ჰიტი გახდა. მერსერი ოთხჯერ გახდა ამერიკის კინოაკადემიის ლაურეატი ცხრამეტი ნომინაციიდან. მერსერი არის Capitol Records-ის თანადამაარსებელი.

## რესურსები ინტერნეტში
* 
* 

## სქოლიო 
კატეგორია:ამერიკელი პიანისტები
კატეგორია:ამერიკელი კომპოზიტორები
კატეგორია:ჯაზის შემსრულებლები
კატეგორია:დაბადებული 18 ნოემბერი
კატეგორია:დაბადებული 1909
კატეგორია:გარდაცვლილი 25 ივნისი
კატეგორია:გარდაცვლილი 1976
კარსანის წმინდა ნინოს ეკლესია

**კარსანის წმინდა ნინოს ეკლესია** — ეკლესია მცხეთის მუნიციპალიტეტის სოფელ კარსანში. მდებარეობს მთა ქართლის განაპირას, ჩრდილოეთით, ანტიკური ციხესიმაგრის ცხრა მართკურთხა ბურჯთაგან ერთ-ერთზე, ქარაფის პირას მაღალ სუბსტრაქციაზე. თარიღდება გვიანდელი ფეოდალური ხანით. ეკლესიას პირვანდელი სახე შეცვლილი აქვს.

ეკლესია დარბაზულია (7,75 X 7,45 მ). იგი რამდენიმეჯერ არის გადაკეთებული, თუმცა მასში ნათლად ჩანს ადრეული ხანის არქიტექტურის დახვეწილი ფორმები და პროპორციები — პარალელურწირთხლებიანი სარკმლები და ნალისებური ფორმის აბსიდი. ასევე ციხესიმაგრის შემორჩენილ კედლებზე კარგად იკითხება ანტიკური ხანის  მშრალი წყობის ქვის რიგები. ეკლესიის ცოკოლი ნაგებია ნატეხი ქვით, ლავგარდანი — სწორკუთხა ფილებით.
შესასვლელი სამხრეთიდანაა. აფსიდი ნახევრად რელიეფური ფორმისაა. აფსიდში სამი ნიშია, ერთი — ჩრდილოეთით, ორი — სამხრეთით. აღმოსავლეთ კედელში ერთი სარკმელია (გადაკეთებულია), ხოლო სამხრეთისაში — ორი. დარბაზი კამარითაა გადახურული. ეკლესიის კედლები შიგნიდან შელესილია (შელესილობა გვიანდელია).

## ლიტერატურა
* ბულია მ.,  ჯანჯალია მ., ხოშტარია დ.,  2006: საქართველოს ძველი ქალაქები, მცხეთა, თბილისი, გვ. 85.
* ხოშტარია დ.,  2001: ადრეული შუა საუკუნეების ეკლესიები მცხეთაში, „Academia“, 1, თბილისი,  გვ.31.
* Мелитаури К., 1969 :  Крепости дофеодальной и раннефеодальной Грузии, 1, Тбилиси.
* Натроев А., 1900: Мцхетъ и его соборъ Свэти-цховели, Тифлисъ, ст. 11.

კატეგორია:მცხეთის მუნიციპალიტეტის ტაძრები
კატეგორია:წმინდა ნინოს სახელობის ეკლესიები
ჯაზის სტანდარტი

**ჯაზის სტანდარტი** — მუსიკალური კომპოზიცია, რომელიც შესულია ცნობილი ჯაზმენების რეპერტუარში, არის მრავალჯერ ჩაწერილი და კარგადაა ცნობილი მსმენელთა მასებისთვის. ჯაზის სტანდარტი ზოგადი მცნებაა, ამიტომ არ არსებობს მათი რომელიმე კონკრეტული სია, რადგან დროის განმავლობაში იცვლება კომპოზიციის სმენადობა, პოპულარობა და შესაძლოა აღარ მიიჩნეოდეს, როგორც სტანდარტი.

## ლიტერატურა 
*
*

## რესურსები ინტერნეტში 
* 1000-ზე მეტი სტანდარტის კატალოგი. jazzstandards.com

კატეგორია:ჯაზის ტერმინოლოგია
ლისიმაქე

200px|მინიატიურა|ლისიმაქე
**ლისიმაქე** (დ.ძვ. წ. 361 – გ. ძვ. წ. 281) — ალექსანდრე მაკედონელის პირადი მცველი და მხედართმთავარი, რომელმაც მისი სიკვდილის შემდეგ (ძვ. წ. 323) სამმართველოდ თრაკია მიიღო. ალექსანდრე მაკედონელის მემკვიდრეების ხელახლა გადანაწილების შედეგად ლისიმაქემ ჰელესპონტის სანაპირო შეიერთა. ძვ. წ. 306 წელს სხვა დიადოქოსების მსგავსად თავი მეფედ გამოაცხადა. ძვ. წ. 287-286 წწ. მაკედონიასაც დაეუფლა. თრაკიაშიც დააარსა ქ. ლისიმაქეა (ლისიმაქეს სახელმწიფოს დედაქალაქი). დაიღუპა სელევკიდებთან ბრძოლაში, ფრიგიაში. 

## ლიტერატურა 
კატეგორია:დიადოქოსები
კატეგორია:თრაკიის მეფეები
კატეგორია:დაბადებული ძვ. წ. 361
კატეგორია:გარდაცვლილი ძვ. წ. 281
კატეგორია:ბრძოლის ველზე დაღუპული მონარქები
ლიუცენის ბრძოლა (1632)

250px|მინიატიურა|ლიუცენის ბრძოლა, მეფე გუსტავ II ადოლფის სიკვდილი
**ლიუცენის ბრძოლა** — ბრძოლა შვედეთის მეფის გუსტავ II ადოლფის არმიასა და ალბრეხტ ვალენშტაინის დაქირავებულ საიმპერიო ჯარებს შორის ლიუცენის მახლობლად. გაიმართა 1632 წლის 16 ნოემბერს, ოცდაათწლიანი ომის (1618-1648 წწ.) დროს. გაიმარჯვეს შვედეთის ჯარებმა ხარისხობრივი უპირატესობისა და გააზრეული მანევრების გამო. გუსტავ ადოლფი ბრძოლაში მოკლეს.

## ლიტერატურა
კატეგორია:ოცდაათწლიანი ომის ბრძოლები
კატეგორია:შვედეთის ბრძოლები
კატეგორია:საღვთო რომის იმპერიის ბრძოლები
კატეგორია:XVII საუკუნის ბრძოლები
კატეგორია:1632 წლის ბრძოლები
ჯონ ზორნი

**ჯონ ზორნი** (; დ. 2 სექტემბერი, 1953, ნიუ-იორკი) — ამერიკელი კომპოზიტორი, საქსოფონისტი, მულტი-ინსტრუმენტალისტი და მუსიკალური პროდიუსერი, ხმის ჩამწერი სტუდია Tzadik-ის დამფუძნებელი. არის თანამედროვე მუსიკალური ავანგარდის ერთ-ერთი ლიდერი. შექმნილი აქვს  რამდენიმე ჯგუფი, მათ შორის — Naked City და Masada.

დაიბადა ნიუ-იროკში, ჰენრი და ვერა ზორნების ოჯახში. გაიზარდა კუინზში. მუსიკას ადრეულ ასაკში ეუფლებოდა. 1972-1973 წლებში სწავლობდა ვებსტერის კოლეჯში.

კარიერა დაიწყო 1970-იანი წლების პირველ ნახევარში. მასზე დიდი გავლენა მოახდინა ენტონი ბრექსტონის შემოქმედებამ. პოპულარობა მოუტანა 1984 წელს გამოცემულმა ალბომმა *The Big Gundown*, სადაც შევიდა იტალიელი კომპოზიტორის, ენიო მორიკონეს კომპოზიციების ქავერ-ვერსიები. კიდევ უფრო მეტ წარმატებას მიაღწია ალბომებით *Spillane* (1987) და *Naked City* (1990). 1990-იან წლებში დაფუძნდა ნიუ-იორკში, სადაც ჩამოაყალიბა საკუთარი ხმის ჩამწერი სტუდია Tzadik.

2006 წელს გახდა მაკართურის სტიპენდიის ლაურეატი. 2011 წელს მიიღო გენტის უნივერსიტეტის თავისუფალი ხელოვნების მაგისტრის ხარისხი, ხოლო 2014 წელს მიენიჭა ალბანის უნივერსიტეტისა და ახალი ინგლისის კონსერვატორიის საპატიო დოქტორის წოდება.

## დისკოგრაფია
## რესურსები ინტერნეტში 
* 
* ჯონ ზორნის ფანსაიტი 
* ჯონ ზორნის დისკოგრაფია 
* ჯონ ზორნის ბიოგრაფია და დისკოგრაფია 

## სქოლიო
კატეგორია:დაბადებული 2 სექტემბერი
კატეგორია:დაბადებული 1953
კატეგორია:XX საუკუნის კლასიკური კომპოზიტორები
კატეგორია:XXI საუკუნის კლასიკური კომპოზიტორები
კატეგორია:ებრაელი მუსიკოსები
კატეგორია:ამერიკელი საქსოფონისტები
კატეგორია:ამერიკელი კომპოზიტორები
კატეგორია:ამერიკელი ჯაზ-მუსიკოსები
კატეგორია:ჯაზ-ფიუჟენ მუსიკოსები
კატეგორია:ამერიკელი ექპერიმენტალისტი მუსიკოსები
კატეგორია:Elektra Records-ის შემსრულებლები
კატეგორია:Nonesuch Records-ის შემსრულებლები
კატეგორია:Tzadik Records-ის შემსრულებლები
კატეგორია:ვებსტერის უნივერსიტეტის კურსდამთავრებულები
კატეგორია:XXI საუკუნის ამერიკელი კომპოზიტორები
კატეგორია:XX საუკუნის ამერიკელი კომპოზიტორები
კატეგორია:ცოცხალი ადამიანები
კატეგორია:ნიუ-იორკში დაბადებულები
ლიუცენის ბრძოლა (1813)

300px|მინიატიურა|ლიუცენის ბრძოლა, XIX საუკუნის გრავიურა
**ლიუცენის ბრძოლა** — 1813 წლის 2 მაისს ლიუცენის რაიონში გაიმართა ბრძოლა ნაპოლეონის არმიასა და რუსეთ-პრუსიის ჯარებს შორის. ნაპოლეონი გადავიდა შეტევაზე, შემოუარა რუსებისა და პრუსიელების ფლანგს და აიძულა მოკავშირენი უკან დაეხიათ, თითოეულმა მხარემ დაკარგა დაახლ. 15-20 ათასი კაცი.

## ლიტერატურა
კატეგორია:ნაპოლეონის ომების ბრძოლები
კატეგორია:საფრანგეთის ბრძოლები
კატეგორია:რუსეთის ბრძოლები
კატეგორია:პრუსიის ბრძოლები
კატეგორია:XIX საუკუნის ბრძოლები
კატეგორია:1813 წლის ბრძოლები
როსალინდა ჩელენტანო

**როსალინდა ჩელენტანო** (დ. 15 ივლისი, 1968) — იტალიელი მსახიობი. 2004 წელს ფილმში „ქრისტეს ვნებანი“ შეასრულა სატანის როლი.  იგი არის ადრიანო ჩელენტანოსა და კლაუდია მორის შვილი.

## რესურსები ინტერნეტში
*

## სქოლიო
კატეგორია:იტალიელი მსახიობები
კატეგორია:დაბადებული 15 ივლისი
კატეგორია:დაბადებული 1968
კატეგორია:ცოცხალი ადამიანები
კატეგორია:რომში დაბადებულები
ჯონი მიჩელი

**ჯონი მიჩელი** (დაბადების სახელი — **რობერტა ჯოან ანდერსონი**; დ. 7 ნოემბერი, 1943) — კანადელი კომპოზიტორი, მომღერალი და მხატვარი. ითვლება გვიანდელი 1960-იანებისა და 1970-იანების ერთ-ერთ ყველაზე გამოჩენილ ფოლკ-შემსრულებლად.

ჯონი მიჩელმა 1968 წელს ჩაწერა სადებიუტო ალბომი „Song to a Seagull“, დევიდ კროსბის პროდიუსერობით. 1969 წელს მომღერალმა მოიგო გრემის პირველი ჯილდო მეორე ალბომისთვის „Clouds“.

## დისკოგრაფია 
;სტუდიური ალბომები
* 1968: *Song to a Seagull*
* 1969: *Clouds*
* 1970: *Ladies of the Canyon*
* 1971: *Blue*
* 1972: *For the Roses*
* 1974: *Court and Spark*
* 1975: *The Hissing of Summer Lawns*
* 1976: *Hejira*
* 1977: ''Don Juan's Reckless Daughter*
* 1979: *Mingus*
* 1982: *Wild Things Run Fast*
* 1985: *Dog Eat Dog*
* 1988: *Chalk Mark in a Rain Storm*
* 1991: *Night Ride Home*
* 1994: *Turbulent Indigo*
* 1998: *Taming the Tiger*
* 2000: *Both Sides Now*
* 2002: *Travelogue*
* 2007: *Shine''

## რესურსები ინტერნეტში 
* .
* .

## სქოლიო
კატეგორია:კანადელი კომპოზიტორები
კატეგორია:კანადელი მომღერლები
კატეგორია:დაბადებული 1943
კატეგორია:დაბადებული 7 ნოემბერი
კატეგორია:როკ-ენ-როლის დიდების დარბაზში შესული შემსრულებლები
კატეგორია:სიმღერების ავტორთა დიდების დარბაზში შემავალი შემსრულებლები
კატეგორია:ცოცხალი ადამიანები
მედვედევი-შპონჰოიერი-კარნიკის სკალა

**მედვედევი-შპონჰოიერი-კარნიკის სკალა** (MSK-64) — მიწისძვრის ინტენსიურობის 12 ბალიანი სკალა. პირველად შემოგვთავაზეს სერგეი მედვედევმა (სსრკ), ვილჰელმ შპონჰოიერმა (გდრ) და ვიტ კარნიკმა (ჩეხოსლოვაკია) 1964 წელს. ფართოდ გავრცელდა ევროპასა და სსრკ-ში. 1996 წლიდან ევროკავშირის ქვეყნებში მიღებულია უფრო თანამედროვე ევროპის მაკროსეისმური სკალა (EMS).

## რესურსები ინტერნეტში
* მედვედევი-შპონჰოიერი-კარნიკის სკალა 
* მედვედევი-შპონჰოიერი-კარნიკის სკალა  

კატეგორია:სეისმური სკალები
შოთა ლომსაძე

**შოთა ლომსაძე** (დ. 7 მაისი, 1925, ჩუნჩხა, ახალქალაქის რაიონი — გ. 12 დეკემბერი, 2003) — ქართველი პოეტი და ისტორიკოსი, პროფესორი (1976).

## ბიოგრაფია
დაიბადა ახალქალაქის რაიონის სოფელ ჩუნჩხაში, დაამთავრა ჩუნჩხის რვაწლიანი სკოლა, შემდეგ ახალქალაქის საშუალო სკოლაში გადავიდა. სკოლის დამთავრების შემდეგ ომში გაიწვიეს. ომიდან დაბრუნების შემდეგ თბილისის სახელმწიფო უნივერსიტეტის ისტორიის ფაკულტეტის სტუდენტი გახდა, რომელიც დაამთავრა 1950 წელს. სამცხე-ჯავახეთის საკითხებზე დაიცვა ჯერ საკანდიდატო, შემდეგ კი სადოქტორო დისერტაცია. დაჯილდოებულია უმაღლესი სარდლობის მეორე ხარისხის ორდენით. გარდაიცვალა 2003 წელს.

პირველი ლექსი გამოაქვეყნა 1943 წელს 392-ე ქართული დივიზიის საფრონტო გაზეთში.

## ნაშრომები
### კრებულები
* 1957 : „მესხეთის ბუხრები“
* 1959 : „დაკარგული რაფსოდიები“
* 1963 : „ჯავახური ქრონიკები“

### მონოგრაფიები
* 1964 : „მიხეილ თამარაშვილი“
* 1975 : „სამცხე-ჯავახეთი“
* 1979 : „გვიანი შუა საუკუნეების საქართველოს ისტორიიდან“

### მასზე
* ლეილა ბურჯანაძე, შოთა ლომსაძე - სამცხე-ჯავახეთის მემატიანე, თბ., 2006 ISBN 99940-60-11-2

## ლიტერატურა
## რესურსები ინტერნეტში
## სქოლიო
კატეგორია:ქართველი პოეტები
კატეგორია:ქართველი ისტორიკოსები
კატეგორია:ახალქალაქის მუნიციპალიტეტში დაბადებულები
შ
პიუი-დე-სანსი

**პიუი-დე-სანსი** ( ) — მწვერვალი საფრანგეთში, ცენტრალური მასივის უმაღლესი წერტილი. სიმაღლე 1885 მ. წარმოადგენს ჩამქრალ ვულკანს. შედის მონ-დორის ჩამქრალი ვულკანების ჯგუფში. აგებულია ეფუზივებით, უმეტესწილად ტრაქიტებით. ჩრდილოეთ და სამხრეთ კალთებზე აქტუალურია თხილამურებით სრიალი. სპორტის ეს სახეობა პოპულარულია აქ XX საუკუნიდან. სიახლოვეს არის მდინარე დორდონის სათავე.

## რესურსები ინტერნეტში
* Le Mont-Dore 

კატეგორია:საფრანგეთის მთები 
კატეგორია:საფრანგეთის ვულკანები
კატეგორია:ცენტრალური მასივი
იურა (მრავალმნიშვნელოვანი)

**იურა** შეიძლება აღნიშნავდეს: 

* იურა — დეპარტამენტი საფრანგეთში
* იურა — კანტონი შვეიცარიაში
* იურა — მთები ევროპაში
* იურა — მდინარე ევროპაში
ლეპანტოს ბრძოლა

300px|მინიატიურა|ლეპანტოს ბრძოლა, უცნობი ავტორი
**ლეპანტოს ბრძოლა** — კვიპროსის ომის (1570-1573 წწ.) უკანასკნელი დიდი ბრძოლა ოსმალეთსა და საღვთო ლიგის (ვენეცია, ესპანეთი, რომის პაპი, მალტა და იტალიის სახელმწიფოები: გენუა, ნეაპოლი, სიცილია, სავოია და სხვ.) ნიჩბიან ფლოტებს შორის. გაიმართა 1571 წლის 7 ოქტომბერს ლეპანტოდან 60 კმ-ის დაშორებით. ოსმალთა ფლოტმა შეუტია მოკავშირეთა ფლოტს, მაგრამ გალერების ფრონტის წინ წაწეულმა ვენეციის ექვსმა გალეასმა არტილერიული ცეცხლით დაარღვია ოსმალთა ფლოტის (არტილერია არ გააჩნდათ) საბრძოლო წყობა. მაშინ ოსმალეთის გალერები მოწინააღმდეგის პირველი ხაზის გალერების აბორდაჟზე გადავიდნენ. ხომალდებზე ორივე მხრიდან იყო 25-25 ათასი კაცი (მეზღვაურთა გარდა). გაიმარჯვეს გაერთიანებული ფლოტის ჯარისკაცებმა. ოსმალეთის ფლოტი განადგურდა, მათ დაკარგეს 224 ხომალდი, ხოლო მოკავშირეებმა – 15 გალერა. ამ ბრძოლაში დამარცხების მიუხედავად ოსმალებმა ააგეს ახალი ფლოტი და ომი წარმატებით დაამთავრეს. 1573 წლის საზავო ხელშეკრულებით ვენეციამ ოსმალეთს კ. კვიპროსი დაუთმო. 

## ლიტერატურა
კატეგორია:ოსმალეთის ბრძოლები
კატეგორია:ესპანეთის ბრძოლები
კატეგორია:იტალიის ბრძოლები
კატეგორია:1571
კატეგორია:XVI საუკუნის ბრძოლები
კატეგორია:1571 წლის ბრძოლები
მატამოროსი

**მატამოროსი** () — ქალაქი მექსიკაში, ტამაულიპასის შტატის ჩრდილო-აღმოსავლეთ ნაწილში. მდებარეობს მდინარე რიო-გრანდეს სამხრეთ ნაპირთან, აშშ-ის ტეხასის შტატის ქალაქ ბროუნსვილის მოპირდაპირე მხარეს. მატამოროსი შტატის მეორე უმსხვილესი ქალაქია. 2010 წლის აღწერის მონაცემებით, მისი მოსახლეობა 489 193 ადამიანს შეადგენს. მატამოროსი-ბროუნსვილის მეტროპოლიური არეალის მოსახლეობა 1 136 995-მდე აღწევს, რის შედეგადაც ის მე-4 უდიდესი მეტროპოლისია აშშ-მექსიკის საზღვარზე. მექსიკის მასშტაბით, მატამოროსი 39-უდიდესი ქალაქია.

მატამოროსი ერთ-ერთი ყველაზე სწრაფად მზარდი ქალაქია მექსიკაში, ასევე ერთ-ერთი ყველაზე სწრაფად მზარდია მისი ეკონომიკა, რომელიც ძირითადად აშშ-სთან საერთაშორისო ვაჭრობას ეყრდნობა NAFTA-ს ხელშეკრულების ჩარჩოებში. მექსიკისთვის საკმაოდ იმედისმომცემია მატამოროსის სამრეწველო სექტორი. თუმცა, ისტორიულად ქალაქის ეკონომიკის ძირითადი დარგი იყო სოფლის მეურნეობა.

მატამოროსი მნიშვნელოვანი ისტორიული ძეგლია, რადგან იგი ჩართული იყო ისეთ მოვლენებში, როგორებიცაა მექსიკის დამოუკიდებლობისათვის ომის რამდენიმე ბრძოლა, მექსიკის რევოლუცია, ტეხასის რევოლუცია, მექსიკა-ამერიკის ომი, ამერიკის სამოქალაქო ომი და საფრანგეთის ინტერვენცია. ამ ყოველივემ ქალაქს აუღებლისა და გმირის სტატუსი შესძინა. ასევე, მექსიკის სახელმწიფო ჰიმნი პირველად მატამოროსის ოპერის თეატრში გაჟღერდა.

ქალაქის კლიმატი ნახევრადმშრალია, რბილი ზამთრითა და ცხელი, ტენიანი ზაფხულით.

## იხილეთ აგრეთვე
* მექსიკის ქალაქების სია

## რესურსები ინტერნეტში
* საიტი
* Matamoros:. The Gateway to Mexico  
* International Annual Autum Festival  
* EnterateNorte.com :: Matamoros Nightlife and Community site 

## სქოლიო
კატეგორია:მექსიკის ქალაქები
ირაპუატო

**ირაპუატო** () — ქალაქი და მუნიციპალიტეტი მექსიკაში. მდებარეობს არანდასის მთის ძირში, გუანახუატოს შტატის სამხრეთ-ცენტრალურ ნაწილში. გაშენებულია მდინარე სილაოსა და გუანახუატოს შორის, ზღვის დონიდან 1 724 მეტრზე.

2005 წლის აღწერის მონაცემებით, ქალაქის მოსახლეობა 342 561 ადამიანს შეადგენს და ამ მხრივ ის შტატის მეორე უდიდესი ქალაქია. მთლიანი მუნიციპალიტეტის მოსახლეობა 463 103-ს აღწევს.  

ქალაქის ეკონომიკის ძირითადი დარგია სოფლის მეურნეობა; ცნობილია მისი მარწყვი, ღორები და მსხვილფეხა რქოსანი საქონელი. მთელს მექსიკაში განთქმულია ირაპუატოს ხილი, ყვავილები და მდიდრული ბაღები.

## იხილეთ აგრეთვე
* მექსიკის ქალაქების სია

## რესურსები ინტერნეტში
*D IRAPUATO.COM  
*ოფიციალური ვებ-გვერდი
*Irapuato Article on Wikipedia Español

## სქოლიო
კატეგორია:მექსიკის ქალაქები
სან-ნიკოლას-დე-ლოს-გარსა

**სან-ნიკოლას-დე-ლოს-გარსა** () — ქალაქი და მუნიციპალიტეტი მექსიკაში, ნუევო-ლეონის შტატში, მონტერეის მეტროპოლიურ არეალში. წარმოადგენს შტატის სიდიდით მესამე ქალაქს მონტერეისა და გვადალუპეს შემდეგ.

ქალაქში ფუნქციონირებს ნუევო-ლეონის ავტონომიური უნივერსიტეტი (Universidad Autónoma de Nuevo León) — მექსიკასა და მთელს ლათინურ ამერიკაში ერთ-ერთი ყველაზე პრესტიჟული საჯარო სკოლა.

მიუხედავად იმისა, რომ სან-ნიკოლასის მოსახლეობა (476 761) მონტერეისას ჩამოუვარდება, მას სიმჭიდროვით სჭარბობს.

ქალაქი 1597 წლის 5 თებერვალს დაარსდა.

## იხილეთ აგრეთვე
* მექსიკის ქალაქების სია

## რესურსები ინტერნეტში
* ოფიციალური საიტი 

კატეგორია:მექსიკის ქალაქები
დორდონი (მდინარე)

**დორდონი** () — მდინარე სამხრეთ-დასავლეთ საფრანგეთში. მდინარე გარონის მარჯვენა შენაკადი, რომელთანაც ერთად ქმნის საერთო შესართავს — ჟირონდის ესტუარს. სიგრძე 483 კმ, აუზის ფართობი 23,870 კმ². სათავე აქვს მონ-დორის მასივის ჩრდილოეთ ნაწილში, ზღვის დონიდან 1720 მ სიმაღლეზე. ზემო და შუა დინებაში ჭრის საფრანგეთის ცენტრალურ მასივს, ქვემოთში გამოდის — გარონის დაბლობზე. გაზაფხულზე და შემოდგომაზე დამახასიათებელია წყალდიდობა, ზამთარში წვიმებით გამოწვეული წყალმოვარდნა, ზაფხულში — წყალმცირობა. წყლის საშუალო ხარჯი 190 მ³/წმ. მთავარი შენაკადებია ვეზერი და ილი. ქვემო დინებაში შეინიშნება ზღვიური მოქცევები. დორდონის აუზში არის ჰიდროელექტროსადგურები. სანაოსნოა. ნაპირებზე გაშენებულია ქალაქები: ბერჟერაკი, ლიბურნი.

## რესურსები ინტერნეტში
* დორდონი – ენციკლოპედია ბრიტანიკა 

კატეგორია:საფრანგეთის მდინარეები
სუმბიანის ეკლესია

**სუმბიანის ეკლესია** — ეკლესია დგას მცხეთის მუნიციპალიტეტის სოფელ ვაზიანის სასაფლაოზე. თარიღდება გვიანდელი ფეოდალური ხანით. ნაგებია აგურით; აქა-იქ რიყის ქვაც არის გამოყენებული.

ეკლესია გუმბათოვანი ნაგებობაა (7,5 × 5,53 მ). აქვს ორი შესასვლელი; ერთი დასავლეთის კედლის შუა ნაწილშია, მეორე ჩრდილოეთ კედლის დასავლეთ ნაწილში. დარბაზი გეგმით წარმოადგენს მოკლემკლავებიან სწორკუთხა ჯვარს, რომელიც აღმოსავლეთით დაგრძელებულია ბემით და აფსიდით. აფსიდის სარკმლის ორივე მხარეს თითო პატარა ნიშია. გუმბათქვეშა კვადრატიდან გუმბათის წრიულ ყელზე გადასვლა აფრების საშუალებით ხდება. გარედან რვაწახნაგა გუმბათის ყელის ყოველ წახნაგში მაღალი სარკმელია გაჭრილი. ყელის ქვედა ნაწილი ყრუა, ზედა ნაწილში წიბოებს აგურის ლილვი აქვს შემოვლებული. გუმბათის ყელი დასრულებულია წრეთარგიანი ლავგარდნით.

აღმოსავლეთის ფასადზე, სარკმლის ორივე მხარეს დიდი ნიშებია. თითო ასეთივე ნიში ჩრდილოეთის და სამხრეთის ფასადების აღმოსავლეთ ნაწილშიც არის. დასავლეთის ფასადზე, სარკმლის თავზე და გვერდებზე ჯვარი და გეომეტრიული ორნამენტია (დაზიანებულია) ამოკვეთილი. ფასადები დასრულებულია აგურის სამსაფეხურიანი ლავგარდნით

## ლიტერატურა
## რესურსები ინტერნეტში
კატეგორია:მცხეთის მუნიციპალიტეტის ტაძრები
ტონალა

**ტონალა** () — ქალაქი და მუნიციპალიტეტი მექსიკაში, გვადალახარის მეტროპოლიურ არეალში, ხალისკოს შტატში.

2005 წლის აღწერის მონაცემებით, ქალაქის მოსახლეობა 374 258 ადამიანს შეადგენს, მთლიანი მუნიციპალიტეტის კი 408 729-ს. მუნიციპალიტეტი ქალაქ გვადალახარის გვერდით, აღმოსავლეთიდან მდებარერობს. გვადალახარის აგლომერაციაში, რომელიც რვა მუნიციპალიტეტს მოიცავს, 4 095 853 ადამიანი ცხოვრობს; იგი მექსიკის სიდიდით მეორე ურბანული კონცენტრაციაა მეხიკოს შოემდეგ.

კვირაში ორი დღე (სამშაბათი და კვირა) ქალაქში უდიდესი ქუჩის ბაზრობა იმართება, რომელიც რამდენიმე მთავარ ქუჩას ფარავს. გასაყიდათ გამოაქვთ კერამიკა, ხელნაკეთი ნივთები და ა. შ.

ამ არეალში არსებული თიხამიწა ნიადაგის წყალობით, საუკუნეთა მანძილზე ქალაქის ტრადიციულ საქმიანობას მეთუნეობა წარმოადგენდა.

## იხილეთ აგრეთვე
* მექსიკის ქალაქების სია

## რესურსები ინტერნეტში
*ოფიციალური საიტი
*Handcraft producers in Tonalá
*Handcraft producers in Tonalá 
*Exhibition of Tonalá artists in New York
*www.elclima.com.mx

კატეგორია:მექსიკის ქალაქები
ენსენადა

**ენსენადა** () — ზღვისპირა ქალაქი მექსიკაში, ქვემო კალიფორნიის შტატის მესამე უდიდესი ქალაქი. მდებარეობს კალიფორნიის ნახევარკუნძულზე, აშშ-ის ქალაქ სან-დიეგოდან 125 კმ-ით სამხრეთით.

კალიფორნიების ერთ-ერთი პირველი დასახლება თანდათან აეროკოსმოსურ ცენტრად, საკრუიზო გემების დესტინაციად და მეღვინეობის ცენტრად იქცა. როგორც ამბობენ, ევროპული ვაზი პირველად 1703 წელს სან-იგნასიოს იეზუიტთა მისიამ გააშენა.

წყნარ ოკეანეზე მდებარე ენსენადის ნავსადგური მნიშვნელოვანი კომერციული, მეთევზეობისა და ტურისტული ცენტრია. ქალაქში მდებარეობს საზღვაო ბაზა, სამხედრო ბაზა და სამხედრო აეროპორტი.

ქალაქი ენსენადის მუნიციპალიტეტის ადმინისტრაციული და კომერციული ცენტრია. 2010 წლის აღწერის მონაცემებით, მისი მოსახლეობა 279 765 ადამიანს შეადგენს.

ქალაქს შიდა მხრიდან აკრავს პატარა ქედი. კლიმატი მთელი წლის მანძილზე რბილია.

## იხილეთ აგრეთვე
* მექსიკის ქალაქების სია

## რესურსები ინტერნეტში
* ოფიციალური საიტი 
* Ensenada Online Information 
* Port Authority of Ensenada
* To Be In Ensenada Tourist Information 

კატეგორია:მექსიკის ქალაქები
ლიბიური დინარი

მინი|1 დინარი
**ლიბიური დინარი** () — ლიბიის ვალუტა. მისი ISO 4217 კოდია "LYD". ის იყოფა 1000 დირჰემად (درهم). ის ბრუნვაში 1971 წელს შევიდა და ჩაანაცვლა ლიბიური ფუნტი. მას უშვებს ლიბიის ცენტრალური ბანკი, რომელიც ასევე აკონტროლებს საბანკო სისტემას და დაკრედიტების პოლიტიკას. 1972 წელს ზღვისიქითა ინვესტიციებისთვის ჩამოყალიბდა პირველი ოფშორული ბანკი: ლიბიელების უცხოური ბანკი.

## რესურსები ინტერნეტში
*The World Factbook 

კატეგორია:ლიბიის ეკონომიკა
ძალისის ეკლესია

**ძალისის ეკლესია** — ეკლესია მცხეთის მუნიციპალიტეტის სოფელ ძალისის ჩრდილო-დასავლეთით, სასაფლაოზე. სტილისტური ნიშნებით გვიანდელი ფეოდალური ხანით თარიღდება.

ეკლესია დარბაზულია (9,2 X 5,1 მ), ნაგებია ქვიშაქვითა და რიყის ქვით. მოგვიანებით განახლებული კონსტრუქციული ნაწილები (შესასვლელების თაღი, დასავლეთის სარკმლის თაღი და წირთხლები) აგურითაა ამოყვანილი. შესასვლელი დასავლეთიდან და სამხრეთიდანაა. ორივე სწორკუთხაა და ჩასმულია შეისრულთაღაიან შეღრმავებაში. აღმოსავლეთით ნალისებრი აფსიდია. აფსიდის აღმოსავლეთ კედელში თაღოვანი სარკმელია, რომლის ორივე მხარეს სხვადასხვა დონეზე ორ-ორი სწორკუთხა ნიშია. ეკლესიის გრძივ კედლებზე საბჯენი თაღის ქუსლის დონეზე კაპიტელებით დასრულებული პილასტრია. კაპიტელის პროფილს ვიწრო თაღი და დახრილი სიბრტყე შეადგენს. აღმოსავლეთის და სამხრეთის ფასადებზე სარკმლის ზედა საპირე ჯვრის მკლავს ერწყმის. სარკმლის საპირე და ჯვრის მკლავები ლილვით უწყვეტადაა მოჩარჩოებული, ხოლო თვით საპირე და ჯვრის მკლავები დაფარულია გეომეტრიული ორნამენტით.

## ლიტერატურა
## რესურსები ინტერნეტში
* ძალისის ეკლესია 

კატეგორია:მცხეთის მუნიციპალიტეტის ტაძრები
The Girl from Ipanema

**The Girl from Ipanema** () — 1960-იანი წლების ბოსა-ნოვა სიმღერა, მსოფლიო ჰიტი, რომელმაც მოიპოვა გრემი 1965 წელს და გახდა ჯაზის სტანდარტი. პორტუგალიური/ინგლისურენოვანი სიმღერა, რომელიც დაწერა ანტონიო კარლოს ჟობიმმა 1962 წელს. პირველი კომერციული ჩანაწერი ერთობლივად შეასრულეს ჟუან ჟილბერტომ, ასტრუდ ჟილბერტომ და სტენ გეტსმა. შევიდა ალბომში *Getz/Gilberto*, რომელიც 1964 წლის საუკეთესო ალბომი გახდა.

## სქოლიო 
კატეგორია:ჯაზის სტანდარტები
კატეგორია:ბოსა-ნოვა სიმღერები
კატეგორია:ბრაზილიური სიმღერები
ერედის წმინდა გიორგის ეკლესია

მინი|ერედის წმინდა გიორგის ეკლესია
**ერედის წმინდა გიორგის ეკლესია** — ეკლესია მცხეთის მუნიციპალიტეტის სოფელ ერედის ცენტრში. თარიღდება გვიანდელი ფეოდალური ხანით. 

ეკლესია დარბაზულია (6 X 5,3 მ), ნაგებია რიყის ქვით, კონსტრუქციულ ნაწილებში (კამარა, კონქი, სატრიუმფო თაღი) გამოყენებულია კვადრატული აგური. შესასვლელი სამხრეთიდანაა. იგი გარედან ოდნავ შეისრული თაღითაა გადახურული, ხოლო შიგნიდან ჩასმულია სწორკუთხა შეღრმავებაში. აღმოსავლეთით შებრტყელებული ნახევარწრის ფორმის აფსიდია. აფსიდში გაჭრილია ფართო სწორკუთხა სარკმელი; ასეთივე სარკმელია დასავლეთ კედელშიც. ეკლესიის დასავლეთ კედელთან კუთხის პილასტრებია, რომლებსაც ოდნავ შეისრული კამარის საბჯენი თაღი ეყრდნობა. ინტერიერში კედლები შელესილია და დაფარულია მდარე მხატვრობით. გარედან კედლები დასრულებულია აგურის თაროსებრი ლავგარდნით.

ეკლესიას გარს აკრავს რიყის ქვით ნაგები გალავანი. შესასვლელი სწორკუთხაა (2,6 X 2,5 მ). გალავნის სამხრეთ-დასავლეთ ნაწილში ორსართულიანი ნაგებობაა. პირველი სართული კამაროვანი გასასვლელია, ხოლო მეორე - სამრეკლოს ფანჩატური.

## ლიტერატურა
კატეგორია:მცხეთის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
არქენუს კრატერები

მინი|270პქ|არქენუს კრატერები
**არქენუს კრატერები** () — ორი კრატერის სახელწოდება საჰარაში, ლიბიის სამხრეთ-აღმოსავლეთ ნაწილში. დიამეტრი 10,3 და 6,8 კმ. მთა არქენუდან მდებარეობს დაახლოებით 70 კილომეტრში. აქვთ რგოლისებრი სტრუქტურული წარმონაქმნები, რომლებიც ძლიერ ეროზირებულია. 2003 წელს მკვლევარებმა აღმოაჩინეს ქანები, რომლებიც კრატერს ფარავენ, გარდა ამისა მიაკვლიეს დარტყმის შედეგად წარმოქმნილ კონუსური ფორმის ქვებს, რომელთა ასაკი შეადგენს 140 *მლნ.* წელს. ორივე კრატერი ხაზობრივი დიუნებით არის გადაკვეთილი, რომლებიც ფართოვდებიან ჩრდილო-აღმოსავლეთისაკენ და სამხრეთ-დასავლეთისაკენ. სხვა შეხედულებით, მათი წარმოქმნა დაკავშირებულია ეროზიულ და ვულკანურ პროცესებთან.

## რესურსები ინტერნეტში
* არქენუს კრატერები. ინფორმაცია 
* არქენუს კრატერები. Welcome to PASSC  
* არქენუს კრატერები. ინფორმაცია 
* არქენუს კრატერები. თანამგზავრული გამოსახულებანი

კატეგორია:ლიბიის კრატერები
კატეგორია:ლიბიის გეოგრაფია
კატეგორია:საჰარა
ოაზისის კრატერი

[thumb|200px|right|[Landsat-ის გამოსახულებანი]]
[thumb|200px|right|[Landsat-ის გამოსახულებანი]]
**ოაზისის კრატერი** () — მეტეორიტული დარტყმითი კრატერი ლიბიაში. ზედაპირზეა ამოზიდული და მნიშვნელოვნად არის დანგრეული და ეროზირებული. კარგად ხილვადი ტოპოგრაფიული რგოლი ეგრეთ წოდებული ცენტრალური პიკია. დიამეტრი 18 კილომეტრი. ასაკი შეფასებულია 120 *მლნ.* წლით.

## სქოლიო
კატეგორია:ლიბიის კრატერები
კატეგორია:ლიბიის გეოგრაფია
არაშენდის ღვთისმშობლის ეკლესია

**არაშენდის ღვთისმშობლის ეკლესია** — ეკლესია მცხეთის მუნიციპალიტეტის სოფელ არაშენდაში. მდებარეობს სოფლის სამხრეთით 1,5 კილომეტრზე. თარიღდება გვიანდელი ფეოდალური ხანით.

ეკლესია დარბაზულია (6,5 X 4,5 მ), ნაგებია რიყის ქვით. შესასვლელი სამხრეთიდანაა. ნახევარწრიულ აფსიდში ვიწრო სწორკუთხა სარკმელია. ასეთივე სარკმელია დასავლეთ კედლის ღერძზე.

## ლიტერატურა
კატეგორია:მცხეთის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
სელაია

**სელაია** () — ქალაქი და მუნიციპალიტეტი მექსიკაში, გუანახუატოს შტატის სამხრეთ-აღმოსავლეთ ნაწილში. 2005 წლის აღწერის მონაცემებით, მისი მოსახლეობა 310 413 ადამიანია და წარმოადგენს შტატის მესამე უდიდეს ქალაქს. მთლიანი მუნიციპალიტეტის მოსახლეობა 415 869 ადამიანს შეადგენს. ქალაქი მდებარეობს მუნიციპალიტეტის გეოგრაფიულ ცენტრში.

სელაიის ირგვლივ მრავალი პატარა ქალაქია განგალებული.

1915 წელს, სელაიასთან გამართულ ბრძოლაში გენერალმა ალვარო ობრეგონმა პანჩო ვილია დაამარცხა. მოკლე დროის განმავლობაში, სელაია გუანახუატოს შტატის დედაქალაქიც იყო.

1999 წელს, ქალაქში აფეთქდა თოფის წამლისა და ფოიერვერკების საწყობი, რასაც 60 ადამიანის სიცოცხლე შეეწირა, 300-ზე მეტი კი დაშავდა.

## იხილეთ აგრეთვე
* მექსიკის ქალაქების სია

## რესურსები ინტერნეტში
* A casi 100 años de la Bola de Agua (*Near the century of "Ball of Water"* 
* PODCelaya.com  Business Virtual Directory
* Municipio de Celaya Official website
* Diócesis de Celaya 
* Domingo Negro Explosion 

კატეგორია:მექსიკის ქალაქები
არაშენდის წმინდა გიორგის ეკლესია

**არაშენდის წმინდა გიორგის ეკლესია** — ეკლესია მცხეთის მუნიციპალიტეტის სოფელ არაშენდაში. მდებარეობს სოფლის სამხრეთ-დასავლეთით, სასაფლაოზე. თარიღდება გვიანდელი ფეოდალური ხანით.

ეკლესია დარბაზულია (5,6 X 4,1 მ), ნაგებია რიყის ქვით. შესასვლელი სამხრეთიდან ჰქონია. აღმოსავლეთის ღრმა ნახევარწრიული აფსიდის ღერძზე დაბალი თაღით გადახურული სარკმელია, სარკმლის ორივე მხარეს - თითო მაღალი თაღოვანი ნიშია.

## ლიტერატურა
კატეგორია:მცხეთის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
მასატლანი

**მასატლანი** () — ქალაქი მექსიკაში, სინალოის შტატში. წარმოადგენს მასატლანის მუნიციპალიტეტის ადმინისტრაციულ ცენტრს. 

მდებარეობს წყნარი ოკეანის სანაპიროზე, კალიფორნიის ნახევარკუნძულის უკიდურესი სამხრეთი წერტილის გასწვრივ. 

*მასატლანი* ნაჰუატლის ენაზე „ირმების ადგილს“ ნიშნავს. ქალაქია 1531 წელს ესპანეთის არმიამ და ინდიელმა მოსახლეებმა დააარსეს. XIX საუკუნის შუა წლებში ჩამოსახლდა დიდი რაოდენობით გერმანელი იმიგრანტი, რომლებმაც მასატლანი აყვავებულ სავაჭრო ნავსადგურად აქციეს, საიდანაც ახლომდებარე ოქროსა და ვერცხლის მაღაროებისათვის აღჭურვილობა შემოდიოდა. 1859-1873 წლებში მასატლანი სინალოის შტატის დედაქალაქი იყო. გერმანელებმა გავლენა ასევე იქონიეს ადგილობრივ ბანდზე, რომელიც ბავარიული ფოლკლორის ალტერნატივაა. 1900 წლის 14 მარტს, მათვე დააარსეს ლუდსახარში Pacífico. 

2010 წლის აღწერის მონაცემებით, ქალაქის მოსახლეობა 438 434 ადამიანს შეადგენს, მუნიციპალიტეტის 489 987-ს. ამ მაჩვენებლით მასატლანი შტატში სიდიდით მეორე ქალაქია. 

მასატლანი საკმაოდ პოპულარულია ტურისტებში. პლაჟების გასწვრივ ჩამწკრივებულია სასტუმროები.

## იხილეთ აგრეთვე
* მექსიკის ქალაქების სია

## რესურსები ინტერნეტში
* 
* Instituto de Cultura
* Carnaval of Mazatlan 
* Ayuntamiento de Mazatlán 

## სქოლიო
კატეგორია:მექსიკის ქალაქები
სიუდად-ობრეგონი

**სიუდად-ობრეგონი** () — ქალაქი მექსიკაში, სონორის შტატის სიდიდით მეორე ქალაქი. მდებარეობს შტატის აშშ-სთან საზღვრიდან (ჩრდილოეთით) 525 კმ-ით სამხრეთით, მდინარე იაკის ხეობაში. წარმოადგენს კახემეს მუნიციპალიტეტის ადმინისტრაციულ ცენტრს. 

## ისტორია
ქალაქის ძველი სახელწოდებაა კახემე. ამჟამინდელი სახელი მექსიკელი რევოლუციონერის — ალვარო ობრეგონის პატივსაცემად ეწოდა, რომელიც წარმოშობით ახლომდებარე ქალაქ უატაბამპოდან იყო. რევოლუციის შემდეგ ალვარო ობრეგონი მექსიკის პრეზიდენტი გახდა, რის შემდეგაც და იაკის ხეობაში „აგრარული რევოლუცია“ წამოიწყო; გააუმჯობესა სასოფლო-სამეურნეო ტექნიკა და ხეობა ქვყნის ერთ-ერთ ყველაზე აყვავებულ აგროკლუტურულ რეგიონად აქცია. მას შემდეგ რაც გააუმჯობესა ხორბლის შემგუებლობითი უნარი, აქ მუშაობდა „მწვანე რევოლუციის“ არქიტექტორი, ამერიკელი აგრონომი ნორმან ბორლოუგი, რომელმაც შემდეგ ნობელის პრემია მიიღო.

## იხილეთ აგრეთვე
* მექსიკის ქალაქების სია

## რესურსები ინტერნეტში
* Office for Conventions and visitors.
* Ciudad Obregón English Tourist Information Website 
* news, pics, events in Ciudad Obregón 

კატეგორია:მექსიკის ქალაქები
23 ივლისის ტბა

**23 ივლისის ტბა** / **ბენღაზის ტბა** () — ლაგუნა ლიბიაში, ქალაქ ბენღაზსა და ბენღაზის პორტს შორის. ფართობი 100 *ჰა* (1 000 000 მ²). მაქსიმალური სიღრმე 5 მ. სიახლოვეს არის სასტუმრო, ფართო სპორტული კომპლექსი და სტადიონი. ადრე მდიდარი იყო თევზით.

## რესურსები ინტერნეტში
* ქალაქ ბენღაზი 
* 23 ივლისის ტბა. ფოტოსურათები  

კატეგორია:ლიბიის ტბები
ჰობიტი (ფილმების სერიის მუსიკა)

ჰოვარდ შორი, „ბეჭდების მბრძანებლის“ ფილმების სერიის მუსიკის ავტორი, მუშაობდა „ჰობიტის“ ფილმების სერიის მუსიკაზე.

## *ჰობიტი: მოულოდნელი მოგზაურობა* 
ფილმის „ჰობიტი: მოულოდნელი მოგზაურობა“ მუსიკის ჩაწერა დაიწყო 2012 წლის 20 აგვისტოს, ლონდონის ფილარმონიული ორკესტრის მონაწილეობით. საუნდტრეკი გამოიცა 2012 წლის 11 დეკემბერს.

#### სტანდარტული გამოცემა
#### სპეციალური გამოცემა
## ჩარტები და სერტიფიცირებები 
#### პოზიციები ჩარტებში
#### სერტიფიცირებები 
## *ჰობიტი: სმაუგის ნაოხარი* 
ფილმის „ჰობიტი: სმაუგის ნაოხარი“ საუნდტრეკი გამოიცა 2013 წლის 10 დეკემბერს.

#### სტანდარტული გამოცემა
#### სპეციალური გამოცემა
### პოზიციები ჩარტებში
## *ჰობიტი: ხუთი ლაშქრის ბრძოლა* 
ფილმის „ჰობიტი: ხუთი ლაშქრის ბრძოლა“ საუნდტრეკი გამოიცა 2014 წლის 16 დეკემბერს. გამოვიდა როგორც სტანდარტული, ასევე სპეციალური გამოცემა. მუსიკას ასრულებს ახალი ზელანდიის სიმფონიური ორკესტრი. ამ ფილმისთვის მსახიობ ბილი ბოიდის მიერ დაიწერა და ჩაიწერა სიმღერა „The Last Goodbye“.

### სიმღერების სია
;სტანდარტული გამოცემა

;სპეციალური გამოცემა

### პოზიციები ჩარტებში
## რესურსები ინტერნეტში
* ჰოვარდ შორის ოფიციალური საიტი
* დაგ ადამსის გვერდი

## სქოლიო 
კატეგორია:2012 წლის საუნდტრეკები
კატეგორია:2013 წლის საუნდტრეკები
კატეგორია:2014 წლის საუნდტრეკები
კატეგორია:ჰობიტი (ფილმების სერია)
ბიწმენდის ეკლესია

მინი|ბიწმენდის ეკლესია
**ბიწმენდის ეკლესია** — არქიტექტურული ძეგლი მცხეთის მუნიციპალიტეტის სოფელ ბიწმენდის ცენტრში, თარიღდება XIX საუკუნით.

ეკლესია დარბაზულია (13,6 X 7,8 მ), ნაგებია რიყის ქვით, გამოყენებულია აგურიც (კარ-სარკმლების წირთხლები, სარკმლის ზღუდარები, ლავგარდანი, იატაკი). შიგნიდან და გარედან თაღოვან შეღრმავებაში ჩასმული სწორკუთხა შესასვლელი დასავლეთითაა. აღმოსავლეთით ნახევარწრიული აფსიდია, რომელიც უშუალოდ ერწყმის ნავის გრძივ კედლებს, ისევე როგორც კონქი კამარას. საკურთხეველში სამი ფართო სწორკუთხა სარკმელია. ასეთივე ფართო სწორკუთხა სამ-სამი სარკმელია გაჭრილი ეკლესიის გრძივ კედლებშიც. ერთი პატარა სარკმელი შესასვლელის თავზეა. ჩრდილოეთ სარკმელი მოგვიანებით ნიშად გადაუკეთებიათ.

გრძივი კედლები გარედან გამაგრებულია ოთხ-ოთხი სწორკუთხა კონტრფორსით. დასავლეთ ფასადზე კარი დასრულებულია აგურით ნაწყობი მუზარადისებრი თაღით და მოჩარჩოებულია რელიეფური სწორკუთხოვანი საპირით. ამავე ფასადზე, სარკმლის ზემოთ, ტოლმკლავა ჯვარია გამოსახული.
შენობის დასავლეთ ფრონტზე აღმართულია აგურით ნაგები სწორკუთხოვანი, ოთხივე მხრიდან თაღოვანი მალებით გახსნილი სამრეკლო, რომელსაც პირამიდული სახურავი აქვს.

## ლიტერატურა
## რესურსები ინტერნეტში
კატეგორია:მცხეთის მუნიციპალიტეტის ტაძრები
კატეგორია:XIX საუკუნის ეკლესიები
ბიწმენდის კვირაცხოველი

**ბიწმენდის კვირაცხოველი** — ეკლესია მცხეთის მუნიციპალიტეტის სოფელ ბიწმენდში. მდებარეობს სოფლის განაპირას, ჩრდილოეთით, სასაფლაოზე. თარიღდება გვიანდელი ფეოდალური ხანით.

ეკლესია დარბაზულია (5 X 4,4 მ), ნაგებია რიყის ქვით. შესასვლელი სამხრეთიდანაა. აღმოსავლეთ ნახევარწრიულ აფსიდში ვიწრო სწორკუთხა სარკმელია. სარკმლის ქვემოთ კედელზე მიდგმულია სატრაპეზო ქვა. აფსიდის სამხრეთ მხარეს, იატაკიდან 2 მეტრის სიმაღლეზე, მცირე სწორკუთხა ნიშია. საკურთხეველი გადახურულია დადაბლებული კონქით. აფსიდის მხრები კონქის ქუსლის დონეზე წაკვეთილია, კონქი უშუალოდ ერწყმის კამარას. კონქის ქუსლის დონეზე ჩასმულია ორი პატარა ქვევრი (რეზონატორები). ეკლესიას ქვემოთ, მთელ პერიმეტრზე, საფეხური (სიმაღლე 0,7 მ) გასდევს. დასავლეთ კედელში ერთი პატარა სწორკუთხა სარკმელია. სამხრეთ ფასადზე შემორჩენილია შირიმის ლავგარდნის ნაწილები.

## ლიტერატურა
## რესურსები ინტერნეტში
კატეგორია:მცხეთის მუნიციპალიტეტის ტაძრები
ჰუნი

**ჰუნი** შეიძლება იყოს:

*ჰუნი (ლიბია) — ქალაქი ლიბიაში
*ჰუნები — ცენტრალური აზიის ტრამალებიდან გამოსული მომთაბარე ტომები
ნუევო-ლარედო

**ნუევო-ლარედო** () — ქალაქი მექსიკაში, ტამაულიპასის შტატში, ნუევო-ლარედოს მუნიციპალიტეტში. მდებარეობს მდინარე რიო-გრანდეს ნაპირზე, აშშ-ის ტეხასის შტატის ქალაქ ლარედოს მოპირდაპირედ.

2010 წლის აღწერის მონაცემებით, ქალაქის მოსახლეობა 373 725 ადამიანს შეადგენს. მიეკუთვნება ლარედო-ნუევო-ლარედოს მეტროპოლიას, რომლის მოსახლეობაც 636 516-ს აღწევს. მუნიციპალიტეტის ფართობი 1 334,02 კმ²-ია. ქალაქიცა და მუნიციპალიტეტიც შტატში სიდიდით მესამე ადგილზეა.

აშშ-ის ქალაქ ლარედოსთან დაკავშირებულია მდინარე რიო-გრანდეზე გადებული სამი საერთაშორისო ხიდითა და ერთი სარკინიგზო ხიდით. იგი ამერიკელ სეხნიაზე დიდია, მაგრამ უფრო ახალგაზრდა. დაარსდა მას შემდეგ, რაც ტეხასის რესპუბლიკა მექსიკას გამოეყო.

## იხილეთ აგრეთვე
* მექსიკის ქალაქების სია

## რესურსები ინტერნეტში
*ოფიციალური საიტი 

## სქოლიო
კატეგორია:მექსიკის ქალაქები
იუკატანი

**იუკატანი** () შეიძლება იყოს:

* იუკატანის შტატი — შტატი მექსიკაში
* იუკატანის ნახევარკუნძული — ნახევარკუნძული ცენტრალურ ამერიკაში
* იუკატანის სრუტე — სრუტე მექსიკასა და კუბას შორის
* იუკატანის რესპუბლიკა — სახელმწიფო, რომელიც არსებობდა 1840-იან წლებში
Grand Hotel Tripoli

**Grand Hotel Tripoli** () — 5 ვარსკვლავიანი სასტუმრო ლიბიაში, ქალაქ ტრიპოლიში. მდებარეობს ღია პარკის ტერიტორიაზე, საიდანაც მოჩანს ხედი ნავსაყუდელზე. აქვეა ალჟირის საელჩო. 6 სართულიანია, აქვს 350 ნომერი. არის რესტორანი, მაღაზია და სხვ.

## სქოლიო
კატეგორია:ლიბიის სასტუმროები
Octane Twisted

***Octane Twisted*** — ბრიტანული პროგრესული როკ-ჯგუფ Porcupine Tree-ს საკონცერტო ალბომი, რომელიც გამოიცა 2012 წლის 19 ნოემბერს. მისი პირველი დისკი შედგება ალბომის *The Incident* მასალის შესრულებისგან, რომელიც ჩაწერილი იქნა ჩიკაგოში, 2010 წელს. მეორე დისკზე წარმოდგენილია იმავე წლის როიალ ალბერტ ჰოლის კონცერტის ჩანაწერები.

## სიმღერების სია
### DVD
გამოცემაში შეტანილია დამატებითი DVD ჩიკაგოს კონცერტით:

#Occam's Razor 
#The Blind House 
#Great Expectations 
#Kneel And Disconnect 
#Drawing The Line 
#The Incident 
#Your Unpleasant Family 
#The Yellow Windows Of The Evening Train 
#Time Flies 
#Degree Zero Of Liberty 
#Octane Twisted 
#The Seance 
#Circle Of Manias 
#I Drive The Hearse

## სქოლიო 
კატეგორია:Porcupine Tree-ს საკონცერტო ალბომები
კატეგორია:2012 წლის საკონცერტო ალბომები
კატეგორია:Kscope-ის ალბომები
ღაბერუნი

**ღაბერუნი** () — ოაზისი და ტბა ვადი-ელ-ჰაიატისა და საბჰის რაიონებში, ფეცანის რეგიონში. მდებარეობს ლიბიის სამხრეთ-დასავლეთ ნაწილში, საჰარაში. რუდიმენტული ტურისტული ბანაკი განლაგებულია ჩრდილო-აღმოსავლეთ სანაპიროზე, მათ შორის ღია პატიო და სუვენირების მაღაზია. ტბა მარილიანია, მრავლადაა კოღოები. ოქტომბრიდან მაისის ჩათვლით კლიმატი რბილია და ტერიტორია საუკეთესოა მოსანახულებლად. ტბის სანაპირო ადრე დასახლებული იყო ტომებით, რომელთა დასახლების ნანგრევები მიმოფანტულია ტბის ჩრდილოეთ-დასავლეთ სანაპიროზე.

## რესურსები ინტერნეტში
* ღაბერუნი 
* ღაბერუნი 

კატეგორია:ლიბიის ოაზისები
კატეგორია:ლიბიის ტბები
კატეგორია:ფეცანი
ჰიფსომეტრია

**ჰიფსომეტრია** ( hypsos — სიმაღლე და metreō — ვზომავ) — გეოდეზიის განხრა; დედამიწის ზედაპირის რელიეფის გეოგრაფიულ რუკებზე ჰორიზონტალების საშუალებით გამოხატვის ერთ-ერთი საშუალება. განსაზღვრავს ადგილის სიმაღლეს (ნიველირების ხარჯზე) და მათ გამოხატულებას პროფილში, რუკებსა და გეგმებზე. ჰიფსომეტრიული რუკა საშუალებას გვაძლევს მივიღოთ რელიეფის ზუსტი გეომეტრიული გამოსახულება.

## ლიტერატურა
## სქოლიო
კატეგორია:ფიზიკური გეოგრაფია 
კატეგორია:გეომორფოლოგია 
კატეგორია:გეოდეზია
ტექტოგენური რელიეფი

**ტექტოგენური რელიეფი** — რელიეფის ტიპი. დაკავშირებულია დედამიწის ზედაპირის ვერტიკალურ მოძრაობასთან. იგი ფართოდ არის გავრცელებული და ძირითადად წარმოდგენილია მსხვილი და საშუალო ფორმებით. საქართველოში ქედებისა და მთათაშორისი ქვაბულების არსებობა და მათი ჰიფსომეტრიული მდებარეობა სწორედ ტექტონიკური პროცესებითაა გამოწვეული. ტექტოგენური რელიეფით განპირობებულია დედამიწის ქერქის ზედაპირის ძირითადი თავისებურებანი. იგი უშუალოდ არის დაკავშირებული გეოლოგიურ ფაქტორებთან, რომლებიც განსაზღვრავენ რელიეფის დადებითი ან უარყოფითი ფორმების მიმართულებას. ტექტონიკურ პროცესებს შორის მორფოგენეზისათვის უდიდესი მნიშვნელობა აქვს ტექტონიკურ მოძრაობათა მდგენელს, რომელზეც დამოკიდებულია ეროზიული დანაწევრების სიღრმე და ზედაპირის დახრილობათა გაბატონებული კუთხეების სიდიდე. 

## იხილეთ აგრეთვე
* რელიეფი
* რელიეფის ფორმები 

## ლიტერატურა
* მარუაშვილი ლ., საქართველოს ფიზიკური გეოგრაფია, თბილისი, საქ.: ცოდნა, გვ. 30-31 თბ. 1964.

კატეგორია:გეომორფოლოგია
კატეგორია:ტექტონიკა
ცაცხვიანის ხატი

**ცაცხვიანის ხატი** — ეკლესია მცხეთის მუნიციპალიტეტის სოფელ ზაქაროში. მდებარეობს სოფლის ჩრდილო-აღმოსავლეთით 2-3 კილომეტრზე. თარიღდება გვიანდელი ფეოდალური ხანით.

ეკლესია დარბაზულია (4,7 X 4,1 მ), ნაგებია რიყისა და ნატეხი ქვიშაქვით. სწორკუთხა შესასვლელი სამხრეთიდანაა. აღმოსავლეთით სწორკუთხა საკურთხეველია. საკურთხევლის აღმოსავლეთ კედელში გაჭრილია ვიწრო სარკმელი, რომლის ორივე მხარეს თითო პატარა სწორკუთხა ნიშია. სარკმლის ქვემოთ, კედელზე მიდგმულია სატრაპეზო ქვა, საკურთხევლის ბაქანი დარბაზის იატაკზე ერთი საფეხურით მაღალია. გარედან კედლები დასრულებულია ქვიშაქვის თაროსებრი ლავგარდნით. შემორჩენილია რიყის ქვით ნაგები გალავნის ფრაგმენტები.

## ლიტერატურა
## რესურსები ინტერნეტში
* ცაცხვიანის ხატი

კატეგორია:მცხეთის მუნიციპალიტეტის ტაძრები